12. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 485 της 11/26 Αυγ. 1964 (ΦΕΚ Α΄ 142) Περί ανωτέρας εκπαιδεύσεως των Αξ/κών του Μηχανικού του Στρατού Ξηράς εις το Εθνικόν Μετσόβιον Πολυτεχνείον. Έχοντες υπ΄ όψει: α)Το άρθρ. 2 παρ. 3 του υπ΄ αριθ. 1466/1950 Νόμου «περί ρυθμίσεως ζητημάτων τινων του Εθνικού Μετσοβίου Πολυτεχνείου». β)Την υπ΄ αριθ. 29261/3.3.64 απόφασιν του κ. Προέδρου της Κυβερνήσεως και του Υπουργού Εθνικής Παιδείας και Θρησκευμάτων. γ)Την υπ΄ αριθ. Φ. 2570/02/21.2.64 απόφασιν του Υπουργού Εθνικής Αμύνης. δ)Την εν υπ΄ αριθ. πρωτ. 2109/4.7.1963 εγγράφω του Ε.Μ.Π. γνώμην της Συγκλήτου τούτου. ε)Την υπ΄ αριθ. 369/64 γνωμοδότησιν του Συμβουλίου της Επικρατείας. Προτάσει των Ημετέρων επί της Εθνικής Αμύνης και Εθνικής Παιδείας Υφυπουργών απεφασίσαμεν και διατάσσομεν: Σελ. 1450 Άρθρον μόνον.-1)Η ανωτέρα τεχνική εκπαίδευσις Αξιωματικών του Μηχανικού του Στρατού Ξηράς, αποφοίτων της Σ.Τ.Ε.Α.Μ. εν τω Εθνικώ Μετσοβίω Πολυτεχνείω ενεργείται εις την Ανωτάτην Σχολήν Πολιτικών Μηχανικών. Οι ανωτέρω κατατάσσονται εις την Δ΄ τάξιν της Ανωτάτης Σχολής Πολιτικών Μηχανικών κατόπιν επιτυχών εξετάσεων εις τα μαθήματα Στατική, Μηχανική και Θεωρητική και Εφηρμοσμένη Υδραυλική. Ο αριθμός των κατά τα ανωτέρω εισερχομένων, εις την Σχολήν ταύτην, κατ΄ έτος Αξιωματικών ορίζεται, εις 2. 2)Οι ήδη φοιτώντες εις την Δ΄ τάξιν της Σχολής Πολιτικών Μηχανικών του Εθνικού Μετσοβίου Πολυτεχνείου Αξιωματικοί του Μηχανικού απόφοιτοι της Σ.Τ.Ε.Α.Μ., συνεχίζουν την φοίτησίν των εν αυτή, προς συμπλήρωσιν της μορφώσεώς των ως υπεράριθμοι. Εις τους αυτούς ως άνω Υφυπουργούς ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 1505]